tomron87/hebrew-wikipedia-sentences-corpus huggingface dataset:
סוויד הוקמה ב-1989 בלונדון על ידי הזמר ברט אנדרסון והגיטריסט ברנרד באטלר.
לאחר מספר סינגלים שהקנו להם תשומת לב בעיתונות הבריטית, הוחתמה הלהקה בלייבל Nude Records.
האלבום הוקלט בשנים 1992–1993 בהפקת אד בולר, ועוצב בסגנון שמושפע מגלאם רוק של שנות ה־70 לצד נושאים אפלים של ניכור, מגדר, סקס ובורגנות עירונית.
"The Drowners" – שיצא במאי 1992 והציג את הסאונד הייחודי של הלהקה.
"Metal Mickey" – שיצא בספטמבר 1992 והפך ללהיט במצעדים.
"Animal Nitrate" – הסינגל המצליח ביותר, שיצא בפברואר 1993.
האלבום זכה לביקורות מהללות וזכה בפרס מרקיורי לאלבום השנה.
מגזין "מלודי מייקר" קרא להם "הלהקה הטובה בבריטניה" עוד לפני יציאת האלבום, ו-"NME" שם את האלבום ברשימת הטובים של השנה.
האלבום מכר מעל 100,000 עותקים בשבוע הראשון והגיע למעמד של פלטינה בבריטניה.
ברנרד באטלר – גיטרה, פסנתר
"Sugar Talking" הוא שיר של הזמרת-יוצרת האמריקאית סברינה קרפנטר.
זהו הרצועה הרביעית באלבום האולפן השביעי שלה, Man's Best Friend (2025).
קרפנטר כתבה את השיר יחד עם איימי אלן וג'ון ראיין, כשקרפנטר וראיין גם הפיקו אותו.
השיר מתואר כשיר פופ קליט המשלב אלמנטים של מוזיקת דאנס ומדבר על מתיקות, פיתוי והדיאלוגים המפתים המתרחשים במערכת יחסים.
"Sugar Talking" היא רצועת נשמה-פופ נינוחה ורטרואית מתוך האלבום.
השיר נוצר בשיתוף עם המפיק ג'ון ראיין, ומבחינה סגנונית הוא מסמל מעבר בתוך האלבום מליריקה סאטירית לביטוי כנה ופגיע יותר של רגשות.
העיבוד המוזיקלי של "Sugar Talking" מתאפיין בצליל נשמה רטרו וסגנון רגוע, והוא תואר כ"מהדהד ונינוח".
מבחינה ז'אנרית, הוא הוגדר כ"סול-פופ סקסי ומחושב", ואף הושווה ל"איכות מבורכת של Hall & Oates" בז'אנר הבלו-אייד סול.
הפקתו של השיר זכתה לשבחים על יכולתה "לתפור קאנטרי של שלושה אקורדים יחד עם סלואו-ג'אם בסגנון בייביפייס", כשלפי המבקרים, "שום תפר לא נראה לעין".
עם זאת, נטען כי הצליל הרך והמהורהר שלו גורם למומנטום של האלבום להאט.
הליריקה עוסקת במערכת יחסים מתישה שבה קרפנטר מביעה תשישות ואכזבה מבן זוג חסר כבוד, ומסמנת שהיא "שבעה לחלוטין מהשטויות של הבחור הזה".
השיר מציג את אחת מנקודות החוזק של קרפנטר, שכן היא "הופכת משפטים מסורבלים על הנייר למנגינות יפות הרוקדות על עור התוף".
בתוך ההקשר של האלבום, "Sugar Talking" תואר כ"נשימה נחוצה" וכ"עמק יפהפה" הממוקם בין הקטעים הקצביים יותר של האלבום.
הקבלה הביקורתית ל"Sugar Talking" הייתה מעורבת, ונעה בין שבחים על המלודיה והמורכבות המוזיקלית לבין ביקורת על האנרגיה הנמוכה שלו בתוך האלבום.
מבקרים רבים שיבחו את השיר כרגע קריטי של כנות רגשית באלבום, בכך שהוא מציג "תזוזה מסאטירה לכנות" ומוכיח שקרפנטר מסוגלת לעסוק ביותר משורות מחץ.
הוא תואר כ"יפהפה מבחינה מלודית" וזכה להכרה על ההישג ההפקתי שלו בשילוב הז'אנרים (קאנטרי וסול-ג'אם) בצורה חלקה.
השיר נתפס כהדגמה ליכולתה של קרפנטר ליצור פופ-סול חם ואינטימי.
הביקורת השלילית העיקרית התמקדה בתפקידו של השיר בתוך הדינמיקה של האלבום.
"Sugar Talking" תואר כ"נאמבר ישנוני" שבו "המומנטום של האלבום מגמגם" והשיר "נבלע" בתוך רצועות אחרות.
בנוסף, הוא ספג ביקורת על בעיות מבניות, כאשר נטען שהוא סובל מ"סינדרום בתים משעממים", וחלקים ממנו נשמעו כ"קטעים ממוחזרים ומואטים" של שירים אחרים באלבום.
Summoning ("סאמונינג", בעברית: זימון) היא להקת בלאק מטאל אווירתי/סימפוני מאוסטריה שרוב שיריה נסובים סביב העולם הדמיוני שטווה הסופר ג'ון רונלד רעואל טולקין.
בשל סגנונה הייחודי והתקבעותה בעולמו של טולקין רבים מכנים את סגנונה "טולקין מטאל".
המוזיקה של Summoning מאופיינת בשילוב של בלאק מטאל עם מלודיות אפיות (מנוגנות בקלידים, כינור, חליל וכלי נשיפה שונים) מעין-צבאיות, דמויות מארש מימי הביניים.
השירה נעשית בצווחות האופייניות לבלאק מטאל, אך בגיבוי הד המוסיף לאווירה האפית.
את השירה והמלודיה מלווים ריפים מהירים ואגרסיביים עם תיפוף קצבי (שנעשה על ידי מכונת תופים) ודיסטורשן עז.
רוב השירים של סאמונינג מורכבים ממספר בתים החוזרים על עצמם פעמיים, ופזמון החוזר מספר פעמים.
כך למשל, השיר A Distant Flame Before The Sun מורכב מ-3 בתים ואז פזמון החוזר על עצמו 3 פעמים, שלושת הבתים עוד פעם ואז שוב הפזמון חוזר 3 פעמים, ואחריו משפט אומר ואחריו דגימת קול של עשרות לוחמים מריעים ונגינה אינסטרומנטלית.
Summoning נוסדה ב-1993 בידי Silenius (מיכאל גרגור), Protector (ריכארד לדרר) ו-Trifixion (אלכסנדר טרונדל).
לפני הקמת הלהקה פרוטקטור ניגן בתופים בסגנון ת'ראש/דת' מטאל עבור הלהקה Marlignom אחרי 4 שנות לימוד של תיפוף בבית ספר למוזיקה.
סילניוס היה בלהקת הדום מטאל Shadow Vale ולמד בבית ספר למוזיקה פסנתר.
לפני סאמונינג, סילניוס ניגן ביחד עם Pazuzu (ריי ולס) בלהקה Cromn.
כמעט כל השירים מהדמואים מעולם לא הופצו אחרי שהוקלטו בגרסה שונה מאוד על תקליטור (CD).
הדמואים נמכרו היטב בחנות תקליטים בווינה שנקראה "Why not".
מאוחר יותר סילניוס הכיר את T.T.
(תומאס טננברגר), דבר שהוליד את הלהקה Abigor.
פזוזו כתב תמלילים למספר שירים והקליט שירה משנית באלבום.
האלבום Lugburz היה אלבום בלאק מטאל מסורתי ושונה מאוד מהאלבומים שבאו אחריו.
הלהקה המשיכה כצמד אחרי עזיבתו של טריפיקסשן, והוציאה את האלבום Minas Morgul (קרוי על שם המצודה מינאס מורגול בספרי שר הטבעות).
ב-1995. זה היה האלבום הראשון של הלהקה בסגנונה הנוכחי: בלאק מטאל אפי ואטמוספירי עם קלידים.
האלבום Dol Guldur (דור גולדור), שיצא ב-1996, המשיך סגנון זה, ואף הושפע מפרויקט הדארקווייב של פרוטקטור, Ice Ages.
אלבום זה נתן קרדיט לג'ון רונלד רעואל טולקין עבור מילות השירים.
אחריו הלהקה הפסיקה לעבוד כמעט לשנתיים, בנוסף לכך שהצמד הפסיק לעבוד גם במיזמי מוזיקאים אחרים בהם היו מעורבים.
אבל ב-1999 חזרה הלהקה עם האלבום Stronghold (שבאופן יוצא דופן לא עוסק בטולקין), שהמשיך את הסגנון הישן שלהם אך עם גיטרות יותר מלודיות.
באלבום זה התארחה הזמרת טניה בורסקי ששרה את השיר Where Hope and Daylight Die.
אלבום זה היה שילוב בין הסגנון הישן לסגנון החדש של סאמונינג.
הקלידים היו יותר אפים ופוליפונים, בעוד שסגנון הגיטרות המורכב והמלודי יותר נלקח מ-Stronghold.
באלבום זה השתמשה הלהקה בדגימות קול (סימפולים) של דברי אומר כדי להכניס דרמה לשירים ואף הוסיפה מקהלה של שירה נקייה בשיר Farewell.
הקונספט של השירים שוב היה מבוסס על הארץ התיכונה של טולקין, אך הפעם תוך שילוב תמלילים מעולמו של סופר הפנטזיה מייקל מורקוק.
ב-2003 הוציאה הלהקה את ה-EP בשם Lost Tales וב-2006 הוציאה את האלבום Oath Bound המתבסס על סיפורים מהסילמריליון.
אלבום זה ממשיך את הסגנון של סאמונינג ובשירים Might and Glory ו-Land of the Dead יש שוב שירת מקהלה נקייה.
יש לציין שהשיר Mirdautas Vras כתוב בשפה השחורה של מורדור, אותה המציא טולקין.
ריכרד לדרר (פרוטקטור) - שירה, גיטרות, קלידים
מיכאל גרגור (סילניוס) - באס, שירה, קלידים
אלכסנדר טרנדל (טריפיקסשן) - תופים ב-Lugburz
רי ולס (פזוזו) - שירה ב-Lugburz
טניה בורסקי - שירה ב-Stronghold
"Summertime" (בעברית: "תקופת הקיץ") היא אריה מתוך האופרה פורגי ובס מאת האחים איירה וג'ורג' גרשווין.
ג'ורג' הלחין ואיירה כתב את המילים יחד עם הזוג דובוס ודורותי הייוורד.
אריה זו היא המוכרת ביותר מהאופרה, והפכה במהרה לאחד הסטנדרטים המפורסמים ביותר והמנוגנים ביותר בג'אז.
Summertime הוא שיר ערש המופיע בכל אחת משלוש המערכות של האופרה.
פעמיים על ידי קלרה, ופעם אחת על ידי בס.
גרשווין החל להלחין את היצירה בדצמבר 1933 ויש הטוענים שהוא הושפע משיר ערש אוקראיני ששמע בניו יורק, אך השפעת הפולק האפרו-אמריקאי של התקופה ניכרת בסגנון הקטע.
יש הרואים בשיר עיבוד לספיריטואל האפרו-אמריקני "Sometimes I Feel Like a Motherless Child".
ישנם ביצועים רבים ל-Summertime החל בביצועי ג'אז, דוגמת הדואט של אלה פיצג'ראלד ולואי ארמסטרונג, או הביצוע של רביעיית הג'אז המודרני, וכלה בביצועים של מוזיקה פופולרית ומוזיקת רוק כגון הביצוע של ג'ניס ג'ופלין.
"Sukiyaki" (בעברית: "סוקיאקי") הוא שיר יפני אשר בוצע על ידי הזמר היפני קיו סקמוטו, וזכה להצלחה גדולה גם במערב.
השיר ידוע במערב בשם "סוקיאקי" ולא בשמו היפני, 上を向いて歩こう, שמובנו בתרגום מילולי "אצעד ומבטי למעלה".
בשנת 1963 הגיע התקליטון לראש מצעד הפזמונים בילבורד הוט 100 בארצות הברית, ובכך היה לשיר הראשון, והיחיד עד היום, בשפה היפנית שהגיע להישג זה.
תקליטון השיר נמכר בלמעלה מ-13 מיליון עותקים בעולם.
השיר אף הגיע למקום ה-18 במצעד הרית'ם אנד בלוז האמריקאי.
התקליטון הופץ לראשונה ביפן על ידי חברת טושיבה (היום EMI Music Japan) בשנת 1961 ועמד בראש מצעד המכירות ביפן במשך שלושה חודשים.
בשנת 1963 הפיצה חברת התקליטים הבריטית פיי רקורדס (Pye Records) גרסת כיסוי לשיר בביצוע Kenny Ball and his Jazzmen.
כיוון שחברת התקליטים חששה שקהל דובר אנגלית יתקשה לזכור ולבטא את שם השיר, ניתן לו השם הקליט "סוקיאקי".
לשם "סוקיאקי" (אשר משמעותו היא סוג תבשיל יפני) אין כל קשר עם מילות השיר, או משמעותו.
השם נבחר אך ורק כיוון שהוא קצר, קליט ונשמע יפני.
בארצות הברית רכשה את זכויות ההפצה חברת התקליטים קפיטול רקורדס ובבריטניה הופץ התקליטור בביצועו המקורי של קיו סקמוטו על ידי חברת HMV, חודשים ספורים לאחר הפצת גרסת הכיסוי.
ב-16 במרץ 1999 הפיץ הדואר היפני בול מזכרת לשיר, בערך נקוב של 50 ין.
לשיר יצאו שתי גרסאות בעברית: של צוות הווי סדנא גייסית ב-1976, ושל מאיר גולדברג ורונן מאיר ב-1991, למילים של מאיר גולדברג.
בסרט תצפית על גבעת הפרגים, מושמע ברקע השיר.
הזמר קיו סקמוטו היה אחד מ-520 ההרוגים בתאונת טיסה 123 של ג'פאן איירליינס ב-12 באוגוסט 1985. הוא היה בן 43 במותו.
בשנת 1989 הוציאה הזמרת-יוצרת האמריקאית סלינה את אלבום הבכורה שלה, Selena.
במסגרת האלבום, הוחלט על צעד שונה – הזמרת תקליט שיר שנכתב במקור בשפה היפנית בשם "上を向いて歩こう" .
עם זאת, נכתב והופק מחדש בידי א.ב.
קינטנייה; הוא תרגם אותו לשפה הספרדית.
גרסתה של סלינה זכתה להצלחה בין-לאומית במרוצת השנים ובזמן אמת, בה פורסמה.
לאחר יצירת סינגל הבכורה של סלינה, "Contigo Quiero Estar" הוחלט להוציא אחד נוסף והפעם, גרסת כיסוי.
קינטנייה תרגם את השיר לשפה הספרדית והפיק אותו מחדש, תוך שמירה על הקרדיטים של יוצריו המקוריים של "Sukiyaki".
ב-26 ביוני 1995 שלושה חודשים לאחר שנרצחה, הוחלט להוציא את "Sukiyaki" כסינגל כפול עם "I Could Fall in Love" בהוצאת חברת התקליטים EMI רקורדס.
עטיפת הסינגל הכפול נוצרה בהשראת אלבומה האחרון של סלינה, Dreaming of You.
אזורתאריך יציאהפורמטחברת תקליטיםמקורכלל העולם1989תקליטEMI לטיןיפן26 ביוני 1995תקליטורEMI
Sun King הוא שיר בסגנון ארט רוק של להקת הביטלס מתוך אלבומם Abbey Road שיצא ב-1969. כמו השיר הקודם באלבום Because, גם בשיר זה יש שירה הרמונית על ידי ג'ון לנון, פול מקרטני וג'ורג' האריסון.
השיר מתחיל לאחר השיר הקודם כשנשמעים קולות של צרצרים, ומוביל לשיר הבא כשיש תיפוף על ידי רינגו סטאר.
השיר מכיל גם שימוש בשפות אחרות, דבר ייחודי לשירי הביטלס.
Gnik Nus היה קטע א-קפלה של השיר מאלבום הרמיקס של הלהקה LOVE (אלבום).
Sultans of Swing הוא הסינגל הראשון של להקת הרוק הבריטית "דייר סטרייטס", והשיר המזוהה עמה יותר מכל שיר אחר.
אף על פי שיצא לראשונה ב-1978, הייתה זו הוצאתו המחודשת לאור בשנת 1979 שהפכה אותו ללהיט בממלכה המאוחדת ובארצות הברית.
השיר נכתב על ידי מארק נופלר בבר בדרום לונדון.
הוא שאב את השראתו מנגינתה של להקת ג'אז אשר נגנה בפינתו של פאב, שאלמלא הלהקה, היה נותר שומם.
בתום ההופעה הכריז סולן הלהקה כי הם "סולטני הסווינג".
נופלר השתעשע מן הניגוד מוחלט שבין שמה המרשים של הלהקה לבין הופעתה והסביבה הצנועה שבה הופיעה.
השיר הוקלט לראשונה כניסיון באולפן בצפון לונדון ביולי 1977. עד מהרה הוא התפרסם ברדיו והלהקה קיבלה חוזה הקלטות.
השיר הוקלט בשנת 1978 לאלבום הבכורה של הלהקה, "Dire Straits".
החברה רצתה סאונד פחות מלוטש להשמעות ברדיו, ולכן גרסה נוספת של השיר הוקלטה באפריל 1978, ויצאה לאור כסינגל בבריטניה, בגרמניה ובמדינות נוספות.
בעקבות חידושו בינואר 1979 נכנס השיר למצעד הפזמונים האמריקאי.
באופן חריג, הגיעה הצלחתו יותר משישה חודשים לאחר יציאת האלבום הראשון של הלהקה באוקטובר 1978. השיר הפך ללהיט בארצות הברית, הגיע למקום הרביעי בבילבורד הוט 100, למקום השמיני במצעד הסינגלים הבריטי ותרם גם להצלחת מכירות האלבום בו נכלל.
גרסת האלבום של השיר הכילה סולו גיטרה אשר קצר שבחים רבים, והגיע למקום השביעי ברשימת סולואי הגיטרה הטובים ביותר של המגזין "Guitar World", ובמקום ה-32 ברשימת קטעי הגיטרה הטובים ביותר של המגזין "רולינג סטון".
נופלר נוהג לאלתר ולהאריך את הסולו בשיר בזמן הופעות חיות.
"Summer '68" הוא שיר של פינק פלויד הכלול באלבומם מ-1970 Atom Heart Mother.
"Summer '68" נכתב והושר על ידי ריצ'רד רייט, והוקלט באולפני אבי רוד ביולי 1970. מילות השיר מתארות את פגישתו של רייט עם גרופי ב-1968.
ב-4 בדצמבר 1968, גרסה לא שלמה של השיר, שכותרתה "One Night Stand", החלה באולפני Abbey Road.
הלהקה המשיכה לעבוד עליו עד 16 בדצמבר, ובסופו של דבר היא בוטלה על ידי הלהקה ב-16 בינואר 1969 לאחר ישיבה באבי רוד.
בביקורת רטרוספקטיבית לאלבום Atom Heart Mother, אירווינג טאן מ-Sputnik Music העניק ל-"Summer 68" ביקורת חיובית, ותיאר אותו כ"רצועה הקליטה והנגישה ביותר באלבום".
טאן נהנה מאוד מהשירה של רייט, "ברייקים של סולו החצוצרה הבומבסטיים", והאמין שלשיר יש "פזמון גרובי".
בסקירה רטרוספקטיבית נוספת לאלבום Atom Heart Mother, IGN תיארו את "Summer '68" כ"נעימת פופ קליטה, מהירה ושמחה שנכתבה והושרה על ידי ריצ'רד רייט" אשר היא "אחד השירים הבודדים שרייט עשה אי פעם עבור פינק פלויד וזה למעשה די בסדר."
ריצ'רד רייט - שירה מובילה, פסנתר, אורגן האמונד
דייוויד גילמור - גיטרה אקוסטית גיטרה קלאסית, קולות רקע
Sumé (כלומר "איפה?" בגרינלנדית) הייתה להקת רוק גרינלנדית מחלוצי מוזיקת הרוק הגרינלנדית.
הלהקה הוקמה בשנת 1972 על ידי הזמר, הגיטריסט והמלחין מאליק היי (נולד ב-1952), והגיטריסט, הזמר והמלחין פר ברתלסן (נולד ב-1950).
תקליטם הראשון Sumut ("לאן?" בגרינלנדית) יצא בשנת 1973 ונרכש על ידי 20 אחוזים מאוכלוסיית גרינלנד.
הלהקה נוצרה בהשראת הרוק האמריקאי, אבל שרה בגרינלנדית.
בשיר Nunaqarfiit הם שרו "הגיע הזמן לחיות שוב כאינואיטים ולא כאנשי המערב".
הכיסוי של התקליט Sumut הציג העתק של חיתוך עץ מהמאה ה-19 מאת ארון מקאנגק, המתאר צייד אינואיטי הורג סוחר דני.
הלהקה התפרקה בשנת 1977, אך הם עדיין מופיעים מדי פעם, ובשנת 1994 הם הוציאו את התקליט Persersume ("ערמת שלג" בגרינלנדית).
בשנת 2014 יצא לאקרנים סרט על הלהקה בשם "Sumé: הצליל של המהפכה", בבימויו של אינוק סיליס היי.
"Sun Vika" (בעברית: "אשמתך") הוא סינגל שהוקלט על ידי הזמרת הפינית אוולינה.
השיר יצא לאור ב-2 במרץ 2018, תחת חסותן של יוניברסל מיוזיק גרופ ואם-אייזי מיוזיק רקורדס.
השיר נכלל באלבומה השני, SOS, ביחד עם כמה שירים נוספים שהוציאה קודם לכן.
עם יציאתו נכנס השיר אל המקום הראשון במצעד שבפינלנד.
השיר נכתב על ידי מיקו הרמה, והופק על ידו גם כן.
את השיר פרסמה אוולינה לראשונה באינסטגרם שלה, שם הודיעה כי הוא עתיד לצאת כבר בתחילת מרץ, 2018. יום לאחר מכן, פרסמה אותו במלואו.
השיר הצליח להגיע בשיאו אל המקום ה-1 במצעד שבפינלנד, ובכך הפך לרביעי של אוולינה שעשה זאת.
הווידאו קליפ הנלווה שיצא לשיר, צולם כמה שבועות לפני שהועלה לערוץ ה-Vevo של אוולינה, ב-22 במרץ 2018.
Sul tsin iare (בעברית: המשך ללכת) הוא שיר בגאורגית שנכתב והולחן על ידי רומן גיורגדזה ובוצע על ידי אוטו נמסאדזה.
השיר ייצג את גאורגיה באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הגאורגית - Georgian Idol 2019.
Summer Bummer הוא סינגל שהוקלט על ידי הזמרת-יוצרת האמריקאית לנה דל ריי, ביחד עם הראפר אייסאפ רוקי ופלייבוי קרטי מתוך אלבום האולפן החמישי שלה, Lust for Life.
השיר יצא לאור ב-12 ביולי 2017, ביחד עם "Groupie Love".
השיר הגיע למקום ה-19 במצעד במצעד האורבני של ה-ARIA.
השיר נכתב על ידי לנה דל ריי, ריק נואלס, מתיו סמואלס, טיילר ויליאמס, ג'אן סוויט, אנדרו ג'וזף גרדוול ואייסאפ רוקי והופק על ידי נואלס ופזמונאים נוספים.
השיר הוא שיר בסגנון ההיפ הופ אשר מאפיין גם את השיר "Groupie Love".
אזור תאריך יציאה פורמט גרסה חברת תקליטיםמקור ארצות הברית 12 ביולי 2017הזרמת מוזיקה • הורדה דיגיטלית רגילהאינטרסקופ הממלכה המאוחדת 28 ביולי 2017רדיו להיטים עכשווייםפולידור עולם 25 באוגוסט 2017 סטרימינג • הורדה דיגיטלית רמיקס מאת קלאמס קזינו אינטרסקופ • פולידור רמיקס מאת סנייק-היפס
"Summertime Sadness" (בעברית: "עצב הקיץ") הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבומה, Born to Die.
השיר יצא לאור ב-22 ביוני 2012, כסינגל הרביעי מתוך האלבום, על ידי חברת התקליטים אינטרסקופ רקורדס.
השיר הגיע למקום הראשון במצעד הרשמי שבפולין.
השיר נכתב על ידי לנה דל ריי ביחד עם ריק נואלס, הולחן על ידי נואלס והופק על ידי אמיל הייני, נואלס ודרים קאראגולו.
השיר הוא שיר בסגנון הטריפ הופ, אשר משלב בתוכו גם את סגנון הפופ, המאפיין שירים נוספים מתוך האלבום.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-305 מיליון השמעות.
ארגוןרשימהמיקוםמקורבילבורד500 שירי הפופ של כל הזמנים418
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-20 ביולי 2012. בקליפ ניתן לראות סצנות שונות בהן נראית דל ריי כשהיא נוסעת, צוחקת וכדומה.
שנה לאחר מכן, העלתה דל ריי לערוץ יוטיוב נוסף שלה את אותו הקליפ של השיר.
נכון לאפריל 2020, מונה הצפיות של שני הקליפים כאחד, עומד על כ-530 מיליון צפיות.
מקוםתאריםמכירותאוסטריה (IFPI Austria)זהב15,000איטליה (FIMI)פלטינה 3×90,000ארצות הברית (RIAA)פלטינה 8×8,000,000גרמניה (BVMI)זהב 3×450,000מקסיקו (AMPROFON)פלטינה60,000שוודיה (GLF)פלטינה 3×120,000שווייץ (IFPI Switzerland)זהב15,000 מכירות + הזרמת מדיה בלבד
לאחר כמה חודשים מצאתו של השיר כסינגל, הוציאה לנה דל ריי ביחד עם התקליטן סדריק ג'רוואה את הרמיקס הרשמי של השיר, אשר יצא כסינגל שלא מתוך אלבום ב-11 ביולי 2013, על ידי חברת התקליטים ספינינג רקורדס.
הרמיקס של השיר זכה להצלחה בינלאומית ואף הצליח להגיע אל המקום השישי במצעד הבילבורד הוט 100.
ב-17 ביולי 2013, ארבעה ימים לאחר צאתו הרשמית של הרמיקס כסינגל, הועלה האודיו שלו לערוץ היוטיוב של ספינינג רקורדס.
תחילה, לא זכה הרמיקס להצלחה, אך במרוצת השנים צבר עשרות מיליוני צפיות.
נכון לאפריל 2020, מונה הצפיות של הקליפ עומד על למעלה מ-140 מיליון צפיות.
הזמרת האמריקאית מיילי סיירוס ביצעה גרסת כיסוי לשיר כחלק מ"BBC Radio1's Live Lounge".
לגרסתה של סיירוס יש כ-56 מיליון צפיות ביוטיוב.
מקוםתאריםמכירותאוסטרליה (ARIA)פלטינה 4×280,000ארצות הברית (RIAA)פלטינה 4×2,000,000הולנד (NVPI)זהב10,000הממלכה המאוחדת (BPI)פלטינה 2×651,000מקסיקו (AMPROFON)פלטינה60,000ניו זילנד (RMNZ)זהב7,500קנדה (Music Canada)פלטינה 2×160,000
מדינהתאריך יציאהפורמטחברת תקליטיםמקורגרמניה22 ביוני 2012הורדה דיגיטליתיוניברסלאוסטריהשווייץגרמניה13 ביולי 2012תקליטורהורדה דיגיטלית (מיני-אלבום רמיקסים)ארצות הברית1 ביולי 2013רדיו מיינסטרים (רמיקס מאת סדריק ג'רוואה)אינטרסקופבריטניה10 ביולי 2013ארצות הברית11 ביולי 2013הורדה דיגיטלית (רמיקס מאת סדריק ג'רוואה)22 ביולי 2013רדיו קצביפינלנד23 ביולי 2013הורדה דיגיטלית (רמיקס מאת סדריק ג'רוואה)פולידורצרפתאיטליהסקנדינביה
"Summer Holiday" (בעברית: "חופשת קיץ") הוא שיר שהקליטו קליף ריצ'רד ולהקת הצלליות.
את השיר כתבו הגיטריסט ברוס ולץ' והמתופף בריאן בנט.
השיר לקוח מתוך הסרט "חופשת קיץ", ויצא לאור כסינגל שני מתוך הסרט בפברואר 1963. השיר הגיע למקום הראשון במצעד הסינגלים הבריטי בתוך שלושה שבועות, כמו הסינגל הראשון מתוך הסרט "The Next Time".
אחרי ש-"Summer Holiday" שהה בראש המצעד שבועיים, תפס את מקומו הקטע האינסטרומנטלי של הצלליות "Foot Tapper", גם הוא מתוך אותו סרט, ושהה שם שבוע אחד, לפני ש-"Summer Holiday" חזר למקום הראשון לשבוע נוסף.
זהו אחד השירים הידועים ביותר של ריצ'רד והוא הרבה להשמיע אותו בהופעות חיות.
זה היה אחד מששת השירים שביצע ריצ'רד בהופעה הספונטנית שלו באליפות וימבלדון 1996, כאשר המשחק הופסק בגלל הגשם.
הלחן של השיר מושמע בפזמון של שיר הראפ "Holiday Rap" משנת 1986 בביצוע הצמד ההולנדי MC Miker G & DJ Sven.
הבי-סייד של התקליט "Dancing Shoes" נכנס אף הוא למצעדי הפזמונים.
Summit (או OLCF-4) הוא מחשב-על אמריקאי מתוצרת IBM, שהושק ב-2018, והוגדר כמחשב העל המהיר ביותר לפי רשימת טופ500, המעודכנת ליוני 2019.
מהירות החישוב המרבית שלו היא 148.6 פטה-פלופס (עם מהירות תאורטית של 200 פטהפלופס), זאת לעומת מחשב-העל השני ברשימה, Sierra האמריקאי גם הוא, שמהירות החישוב שלו היא כ-94.6 פטה-פלופס.
Summit מוצב במעבדה הלאומית של אוק רידג'.
מטרת השימוש בו היא לפתור משימות שהיו בלתי-מעשיות או בלתי אפשריות בעבר בתחומי אנרגיה, חומרים מתקדמים, בריאות אדם ובינה מלאכותית.
בין היתר, נעשה בו שימוש במאבק במחלת נגיף קורונה 2019. הוא משמש למטרות אזרחיות בלבד.
הדגם של המחשב הוא IBM Power System AC922 והוא רץ על מעבד POWER9, Tesla V100 ומערכת הפעלה Red Hat Enterprise Linux ומורכב מ-4,608 אשכולות של מחשבים.
The Summer Hits Tour 2018 (בעברית: סיבוב ההופעות קיץ 2018) הוא סיבוב ההופעות החמישי של להקת נות הפופ הבריטית ליטל מיקס.
סיבוב ההופעות החל ב-6 ביולי 2018 והסתיים ב-29 ביולי באותה השנה.
סיבוב ההופעות הוכרז ב-27 בנובמבר 2017, עם 15 מופעי אצטדיון.
בסמוך למכירת הכרטיסים של סיבוב ההופעות, הוכרז כי הזמרים ראק-סו וז'רמן יהיו אלה שיופיעו במופעי החימום של ההופעות.
ב-21 במאי 2018 דיווחה קפיטל FM כי אזלו הכרטיסים להופעות שהתקיימו בסוונסי, קינגסטון על ההול, בולטון והאדרספילד.
קלייר יואל מ-Essex Live דיווחה ב-4 ביולי 2018, שהכרטיסים להופעה בקולצ'סטר אזלו גם כן.
טים רדיגולו מ-Northampton Chronicle & Echo הוסיף כי הכרטיסים להופעה בנורת'המפטון אזלו בתוך שש שעות בלבד.
רשימת השירים הזו לקוחה מההופעה שהתקיימה ב-6 ביולי 2018 בהוב.
אותם השירים לא בהכרח בוצעו בשאר ההופעות.
"Summer" (בעברית: "קיץ") הוא שיר של המפיק המוזיקלי הסקוטי קלווין האריס, שפורסם ב-14 במרץ 2014 כסינגל השני מאלבום האולפן הרביעי שלו, Motion.
בדומה לסינגל קודם שלו, "Feel So Close" ולסינגל מאוחר יותר שלו, "My Way", האריס עצמו מבצע את השיר.
הקליפ הנלווה לשיר בוים אמיל נאוה ופורסם ב-6 באפריל 2014.
השיר הגיע למקום הראשון במצעד הסינגלים הבריטי, והפך לסינגל השישי של האריס שהגיע להישג זה.
במצעד הבילבורד הוט 100, הגיע השיר בשיאו למקום השביעי, והפך ללהיט השני שלו שנכנס לעשירייה הראשונה כאמן מוביל, והשלישי בסך הכל.
בארצות הברית, נמכרו יותר ממיליון עותקים, נכון ליולי 2014. השיר היה מועמד לפרסי קליפ השנה וסינגל השנה בטקס פרסי המוזיקה הבריטית לשנת 2015.
ב-11 במרץ 2014, החל האריס לפרסם באינסטגרם קטעים של חמש עשרה שניות מהשיר, עד ל-14 במרץ, כאשר פורסם השיר להורדה דיגיטלית באזורים מסוימים, והושמע בפעם הראשונה ברדיו Capital FM.
לואיס קורנר מ-דיגיטל ספיי דירג את השיר בשלושה וחצי מתוך חמישה כוכבים, וכינה אותה "להיט מבריק ותוסס שנועד לפלייליסט בחודשים החמים יותר".
ג'יימסון קוקס ממגזין טיים טען כי לשיר "אין הרבה בשר לירי על עצמותיו, אך ככל שהוא מגיע על עקביו של אחד החורפים הקשים לאחרונה, המאזינים עשויים להיות רעבים לכל דבר שמעיד על עונה חמה ושמשית יותר".
רובי דוו מאידולייטור כינה את הרצועה "שיר ההמנון של הקיץ".
בספטמבר 2014, זכה "Summer" בתואר "שיר הקיץ" על ידי ספוטיפיי; השיר היה למואזן ביותר מאז יוני 2014, עם יותר מ-160 מיליון האזנות.
הקליפ הנלווה לשיר בוים על ידי אמיל נאוה והוקרן בבכורה ב-6 באפריל 2014. השחקן האנגלי ג'ייסון סטיית'האם ביצע הופעת קמע בקליפ.
נכון ליולי 2019, הקליפ זכה ליותר מ-1.41 מיליארד צפיות ביוטיוב.
Sun Goes Down הוא סינגל שהוקלט על ידי הראפר והזמר האמריקאי ליל נאז X.
השיר יצא לאור ב-21 במאי 2021, על ידי חברת התקליטים קולומביה רקורדס, כסינגל השני מתוך אלבום הבכורה שלו, Montero.
ב-3 במאי 2021 הודיע ליל נאז X כי יבצע את "Montero (Call Me by Your Name)" ושיר חדש נוסף בסאטרדיי נייט לייב ב-22 במאי 2021. ב-13 במאי הוא חשף את שם השיר, תאריך צאתו ועטיפתו ברשתות החברתיות.
בעטיפה הוא נראה יושב בשמיים בחליפה סגולה.
ב-16 במאי, כתב ליל נאז X בעמוד הטוויטר שלו כי הקליפ יתאר אותו חוזר אחורה בזמן כדי לרומם את האני הפנימי שלו ואת יציאתו מהארון, וכי זה "ממש מיוחד" בעיניו.
השיר הולך בעקבות הסינגל הקודם שלו, "Montero (Call Me by Your Name)", המכיל נושאים הומוסקסואליים בולטים.
ליל נאז X מתאר את תחושת חוסר ההשתלבות עם בני גילו שחווה בילדותו, וציין כי קהל המעריצים של ניקי מינאז' ברשתות החברתיות הוא המקום היחיד בו הרגיש שהוא שייך.
עוד הוא מתאר את מאבקיו בבריונות והשלמה עם מיניותו, ובפזמון השיר הוא שר על מחשבות אובדניות.
הווידאו קליפ של השיר שודר בבכורה ב-21 במאי 2021, סמוך לצאתו של הסינגל עצמו.
הקליפ מתחיל בליל נאז X המתואר במדיטציה מעל אגם עם תפאורה גלקטית לבוש בלבן ומניפולת מים בידיו.
בנוסף, הוא מרפרף בזיכרונות מהעבר, כולל קליפים לשיריו הקודמים.
לאחר מכן, הוא נכנס לבית הספר התיכון שלו, תחילה בעבודתו במסעדת המזון המהיר, ומאוחר יותר הוא מתפלל בחדר השינה שלו לאלוהים כדי להסיר את מחשבותיו ההומוסקסואליות.
מאוחר יותר, הקליפ חותך לריקוד נשף, שבו האני המתבגר שלו נאבק להשתלב, לפני שעזב להתחבא בשירותים כדי לבכות.
לאחר שהוא מסתכל על עצמו במראה, האני המבוגר שלו מופיע מאחוריו, מעניק לו יד תומכת, ומוביל אותו חזרה לנשף, שם הוא נהיה הרבה יותר נינוח ורוקד עם חבריו.
אזורתאריך יציאהפורמטחברת תקליטיםמקורעולם21 במאי 2021הזרמת מוזיקה • הורדה דיגיטליתקולומביה
"Summer of '69" הוא שיר שהקליט המוזיקאי הקנדי בריאן אדמס, מתוך אלבומו הרביעי, Reckless.
השיר עוסק בדילמה בין התמסדות לניסיון להפוך לכוכב רוק.
השיר נכתב על ידי אדמס וג'ים ואלאנס, שותף ותיק לכתיבה של אדמס.
השיר הופק על ידי אדמס ובוב קלירמאונטן.
הוא יצא ביוני 1985 תחת A&M Records כסינגל הרביעי של האלבום.
השיר הוא שיר רוק קיצבי.
על פי טענות מאוחרות יותר של אדמס, הכותרת היא התייחסות לתנוחת המין, ולא לשנה, אך ואלנס חולק על כך.
הקליפ לשיר שצילם סטיב בארון מציג את אדמס ולהקת הליווי שלו במגוון סיטואציות, ביניהן בריחה מהמשטרה.
לסינגל הייתה השפעה חזקה על תרשימי המוזיקה בעולם, כאשר הפסגות הגבוהות ביותר שלה היו מספר ארבע בהולנד ומספר חמש בארצות הברית.
בין השירים שהוקלטו על ידי אמנים קנדים, זהו השיר הכי מוזרם והנרכש ביותר דיגיטלית בקנדה מבין השירים שיצאו לפני תחילת עידן ההורדה הדיגיטלית (בערך 2005).
זהו גם השיר המושמע ביותר ברדיו הקנדי מבין שירי אמנים קנדיים שיצאו לפני 1990.
לאחר סיבוב הופעות שתמך באלבומו Cuts Like a Knife, אדמס החל מיד בהקלטות של האלבום החדש "Reckless" .
הקלטת "Summer of '69" הסתיים ב-25 בינואר 1984, שנכתב יחד עם ג'ים וולאנס באולפן המרתף שלו.
השיר עבר מספר שינויים מכיוון שלא אדמס ולא וולאנס היו משוכנעים שזה שיר מספיק חזק שיופיע באלבום.
בטיוטה הראשונה שלהם הופיע שם השיר רק פעם אחת.
באותה תקופה השניים תכננו להעניק לו את השם "Best days of my life" במקום.
ואכן שם זה הופיעה שבע פעמים בדראפט הראשון, אך בדראפט הסופי הוחלף ב"Summer of '69" ואילו השם הקודם הופיע רק פעמיים לאורך השיר.
כשכתב את המילים "Jimmy quit, Jody got married", ואלאנס הציע להשתמש ב"Woody quit and Gordy got married", כשהוא מתייחס לחברי להקת התיכון שלו, אך אדמס אהב יותר את הגרסה שלו.
אדמס הזכיר פעם אחת בראיון ש"ג'ימי "היה אחד המתופפים המוקדמים שלו.
"ג'ודי" הוא התייחסות למנהל הצלילים של אדמס, ג'ודי פרפיק, שהתחתן במהלך הקלטת האלבום.
בהדגמה הראשונה של השיר הוא התחיל בריף של 12 מיתרים, בדיוק כמו קטע הסולו באמצע השיר, אבל אז הוחלף בהתחלה של 6 מיתרים בהדגמה השנייה.
השיר הוקלט שלוש עד ארבע פעמים, בדרכים שונות, כאשר גם אדמס וגם וולאנס עדיין לא השתכנעו שהוא מוכן.
ברשימתו בשנת 2005 "500 השירים הגדולים ביותר מאז שנולדת", בלנדר דירג את השיר במקום ה-70 והעיר כי השיר "גרם לאנשים שעדיין לא הייתה להם אהבה ראשונה או להקה ראשונה נוסטלגיים לחוויה".
השיר מצא את עצמו בכמה רשימות "best of" שהורכבו על ידי פרסומי ומבקרי מוזיקה שונים, כולל אלה:
את הקליפ, שיצא בשנת 1985, ביים הבמאי האירי סטיב בארון .
בשנת 1985 הקליפ היה מועמד לפרסי הווידאו קליפים של MTV בקטגוריית הסרטון הטוב ביותר לגבר.
השיר אמנם לא זכה בפרס, אך זה היה אחד מארבעת השירים המועמדים מאלבום האולפן הרביעי של אדמס Reckless.
הסרטון כולל הופעות של ליזט אנתוני וגרווין סנפורד .
בריאן אדמס - שירה ראשית, גיטרת קצב
קית' סקוט - גיטרה מובילה, ליווי
טומי מנדל - עוגב המונד ומקלדת אלקטרונית
+רשימות שבועיותרשימותמיקום שיאאוסטרליה (Kent Music Report)14אוסטרליה (Ö3 Austria Top 40)17בלגיה (VRT Top 30 Flanders)7קנדה (RPM)11גרמניה (Official German Charts)62אירלנד (איגוד תעשיית ההקלטות האירי)18ניו זילנד (איגוד תעשיית ההקלטות הניו זילנדי)7נורווגיה (VG-lista)9פולין (LP3)29שוודיה (Sverigetopplistan)13מצעד הסינגלים הבריטי (חברת המצעדים הרשמית)42ארצות הברית (בילבורד הוט 100)5ארצות הברית (רוק מיינסטרים בילבורד)40
בנוסף השיר הגיע למקום הראשון בתרשימי העשור (1980–1989) לשירים דיגיטליים של זמרים קנדים
Sundance הוא אלבום האולפן הרביעי שהוקלט על ידי צ'יק קוריאה, אף שיצא שביעי, אחרי האלבומים The Song of Singing ו-A.R.C.
הוא הוקלט בשנת 1969 אך לא נערך ופורסם עד 1972 עת הונפק והופץ על ידי חברת התקליטים Groove Merchant.
בשנת 2002, חברת התקליטים Blue Note הוציאה מחדש את כל הקלטותיו של קוריאה משנת 1969 על גבי תקליטורים, כולל "Sundance", לצד הרצועות מהאלבומיו הקודמים של קוריאה.
האלבום מכיל ארבעה קטעי ג'אז ארוכים (בין 7 ל-10 דקות כל אחד), שנכתבו על ידי קוריאה.
ההרכב עמו הקליט קוריאה את האלבום הוא אותו אחד שעמו הקליט את אלבומו הקודם, "Is".
"Summer of Love" (בעברית: "קיץ של אהבה") הוא שיר שהוקלט על ידי הזמר-יוצר הקנדי שון מנדס, ביחד עם המפיק המוזיקלי טייני.
השיר יצא לאור ב-20 באוגוסט 2021, על ידי חברת התקליטים איילנד רקורדס, כסינגל שלא מתוך אלבום.
הוא הופץ לאחר שמנדס הוציא את הרמיקס לשיר "Kesi" של קמילו.
השיר הגיע למקום ה-48 במצעד הבילבורד הוט 100.
השיר נכתב על ידי שון מנדס, טייני, אלחנדרו בוררו, איוואני רודריגז, עידו זמישלני, סקוט האריס, שרה סולובי, גרגורי היין, רנדי קלאס ואנדרו ג'קסון והופק על ידי טייני, ניאון16 וזמישלני.
ב-6 באוגוסט 2021, מנדס השמיע קטע מהשיר בזמן שנסע במכונית.
יומיים לאחר מכן, בעת שחגג את יום הולדתו ה-23, הודיע מנדס על יציאתו הרשמית של השיר.
הווידאו קליפ הרשמי של השיר פורסם ב-20 באוגוסט 2021, לצד יציאתו הרשמית של "Summer of Love" כסינגל.
הוא בוים על ידי במאי הווידאו קליפים מאטי פיקויק, שעבד בעבר עם מנדס על הקליפ לסינגל שלו "Wonder" משנת 2020. הקליפ צולם במיורקה, ספרד והוא מציג את מנדס בעת עונת הקיץ, כשם השיר.
נכון לדצמבר 2021, מונה הצפיות של הקליפ עומד על למעלה מ-23 מיליון צפיות.
אזורתאריך יציאהפורמטחברת תקליטיםמקורעולם20 באוגוסט 2021הזרמת מוזיקה • הורדה דיגיטליתאיילנד • יוניברסלאיטליהרדיו להיטים עכשווייםיוניברסלהממלכה המאוחדתאיילנד • ריפבליקארצות הברית24 באוגוסט 2021
Summer of '42 (בעברית: הקיץ של 42') הוא אלבום האולפן ה-31 של זמר הג'אז האמריקאי טוני בנט.
את האלבום הוציאה לאור בפברואר 1972 חברת התקליטים קולומביה רקורדס.
האלבום הגיע למקום ה-182 בבילבורד 200.
"Sun Goes Down" הוא סינגל של הדי ג'יי והמפיק הגרמני, רובין שולץ, בשיתוף פעולה עם הזמרת הבריטית, ג'סמין תומפסון.
השיר יצא, על ידי חברת התקליטים הגרמנית Tonspiel, ב-24 באוקטובר 2014.
השיר היה השיר הרשמי של גביע הזהב 2015.
נכון למאי 2022, השיר הושמע למעלה מ-267 מיליון פעמים בספוטיפיי.
הווידאו קליפ של הסינגל שצולם ברחבי אירופה (טורקו, ורשה, הסאסי במטרה ולונדון) בספטמבר 2014, ובוים על ידי ליילה, יצא בערוץ היוטיוב של רובין שולץ ב-1 באוקטובר 2014. נכון למאי 2022, הווידאו קליפ נצפה למעלה מ-455 מיליון פעמים.
מדינהתוארמכירותאוסטרליה (ARIA)פלטינה70,000אוסטריה (IFPI Austria)זהב15,000גרמניה (BVMI)3× זהב600,000איטליה (FIMI)זהב25,000מקסיקו (AMPROFON)זהב30,000נורווגיה (IFPI Norway)פלטינה40,000ספרד (PROMUSICAE)זהב20,000שווייץ (IFPI Switzerland)פלטינה30,000הממלכה המאוחדת (BPI)כסף200,000
"Sun Comes Up" הוא סינגל של הלהקה הבריטית, רודימנטאל, בשיתוף פעולה עם הזמר-יוצר הבריטי, ג'יימס ארתור, שיצא, על ידי חברות התקליטים אסיילום רקורדס ואיסט ווסט רקורדס, ב-30 ביוני 2017, כסינגל המוביל מתוך אלבום האולפן השלישי של הלהקה, Toast to Our Differences.
השיר נכתב והופק על ידי רודימנטאל וקאס לו.
נכון לדצמבר 2022, השיר הושמע למעלה מ-150 מיליון פעמים בספוטיפיי, ולמעלה מ-31 מיליון פעמים ביוטיוב.
אזורתוארמכירותאוסטרליה (ARIA)2× פלטינה140,000גרמניה (BVMI)זהב200,000הממלכה המאוחדת (BPI)פלטינה600,000
"Summer Sixteen" הוא סינגל של הראפר הקנדי דרייק, שיצא כדי לקדם את אלבום האולפן הרביעי שלו, Views, אף על פי שלא נכלל באלבום.
השיר הושמע בבכורה ברדיו OVO סאונד ויצא להורדה דיגיטלית ב-30 בינואר 2016. הוא הופק על ידי 40, בוי-1דה וקוביטס.
הוא מכיל קולות של די ג'יי חאלד שלא זכו לקרדיט.
השיר מכיל דגימה מואטת של השיר "Glass Tubes" בביצוע בריאן בנט.
הגרפיקה לסינגל עוצבה על ידי פיליפ פגובסקי, מעצב הלוגו של קום דה גרסון.
השיר התפרש כשיר דיס נגד הראפר האמריקאי מיק מיל.
"Summer Sixteen" נכנס למצעד הבילבורד הוט 100 במקום השישי בשבוע של 20 בפברואר 2016, ומכר 216,000 הורדות בשבוע הראשון שלו; כמות זו הפכה לגדולה ביותר בקריירה של דרייק בשבוע הראשון.
מקוםתאריםמכירות קנדה (Music Canada) זהב 40,000 הממלכה המאוחדת (BPI) כסף 200,000 ארצות הברית (RIAA) פלטינה 1,000,000
"Summer Days" הוא סינגל של המפיק המוזיקלי ההולנדי מרטין גריקס, בשיתוף פעולה עם הראפר האמריקאי מאקלמור והזמר-יוצר האמריקאי פטריק סטאמפ .
השיר יצא ב-25 באפריל 2019 בהוצאת חברות התקליטים סטמפד רקורדס, אפיק אמסטרדם וסוני הולנד.
השיר נכתב על ידי JRM, מרטין גריקס, בריאן לי ומאקלמור, והופק על ידי מרטין גריקס.
השיר היה מועמד בקטגוריית השיר הנבחר של הקיץ בפרסי בחירת הנוער לשנת 2019.
נכון לספטמבר 2023, השיר הושמע למעלה מ-25 מיליון פעמים ביוטיוב, ולמעלה מ-611 מיליון פעמים בספוטיפיי.
אזורתוארמכירותאוסטרליה (ARIA)זהב35,000אוסטריה (IFPI Austria)זהב15,000בלגיה (BEA)זהב20,000קנדה (Music Canada)2× פלטינה160,000דנמרק (IFPI Danmark)זהב45,000צרפת (SNEP)יהלום333,333גרמניה (BVMI)זהב200,000איטליה (FIMI)זהב25,000מקסיקו (AMPROFON)2× פלטינה120,000פולין (ZPAV)פלטינה20,000פורטוגל (AFP)זהב5,000שווייץ (IFPI Switzerland)זהב10,000הממלכה המאוחדת (BPI)זהב400,000ארצות הברית (RIAA)פלטינה1,000,000
Summer Nights (בעברית: לֵילוֹת הַקַּיִץ) הוא המיני-אלבום השמיני של להקת הבנות הדרום קוריאנית טווייס.
המיני-אלבום יצא לאור בהוצאת חברת התקליטים JYP אנטרטיינמנט, ב-9 ביולי 2018. הוא כולל תשעה שירים בסך הכול; הוא קיבל מועמדות בטקס פרסי המוזיקה של Gaon, אך לא זכה בפרס.
הוא נחשב להוצאה מחודשת של (2018).
אזורתאריך יציאהפורמטחברת תקליטיםמקורכלל העולם9 ביולי 2018הזרמת מוזיקה • הורדה דיגיטליתJYP
"Summer in the City" (בעברית: "קיץ בעיר") הוא שיר של להקת הפולק רוק האמריקאית The Lovin' Spoonful.
השיר, שנכתב על ידי ג'ון סבסטיאן, מארק סבסטיאן וסטיב בון, יצא כסינגל ביולי 1966 ונכלל באלבום Hums of the Lovin' Spoonful מאוחר יותר באותה שנה.
הסינגל היה החמישי של Lovin' Spoonful שנכנס לעשירייה הראשונה בארצות הברית, והיחיד של הלהקה שהגיע למקום הראשון.
בניגוד לצליל הקליל יותר של הלהקה, ההקלטה כוללת סגנון רוק קשה יותר.
המילים שונות מרוב השירים על הקיץ בכך שהן מקוננות על החום, מנגידות את החמימות והרעש הלא נעימים של שעות היום עם ההקלה שמציע הלילה הקריר, המאפשר לחיי הלילה להתחיל.
ג'ון סבסטיאן עיבד מחדש את המילים והלחן של "Summer in the City" משיר שנכתב על ידי אחיו המתבגר מארק.
בון תרם את הגשר של השיר בזמן שהיה באולפן.
The Lovin' Spoonful הקליטו את "Summer in the City" בשני סשנים באולפני 7th Avenue של קולומביה רקורדס בניו יורק במרץ 1966. אריק ג'ייקובסן הפיק את הסשנים בסיועו של המהנדס הקול רוי היילי, בעוד ארטי שרוק הופיע כנגן סשן על פסנתר חשמלי של וורליצר.
ההקלטה היא מופע מוקדם במוזיקת פופ של אפקטים קוליים נוספים, המורכבים מצפירות מכוניות ומקדחת פטיש אוויר לחיקוי רעשי העיר.
"Summer in the City" זכה מאז לשבחים מכמה מבקרי מוזיקה ומוזיקולוגים על הקלידים המז'ור-מינוריים המשתנים ועל השימוש היצירתי שלו באפקטים קוליים.
השיר זכה לגרסאות כיסוי על ידי מספר אמנים, כולל קווינסי ג'ונס, שגרסתו משנת 1973 זכתה בפרס גראמי לעיבוד האינסטרומנטלי הטוב ביותר ומאז סומפל על ידי אמני היפ הופ רבים.
ג'ון סבסטיאן, כותב השירים הראשי של הלהקה, נזקק לחומרים חדשים עבור האלבום הבא שלהם, נזכר בשיר שהולחן והוקלט באופן לא רשמי על ידי אחיו המתבגר, מארק, בשם "It's a Different World".
השיר נכתב כשמארק היה בן 14, וכלל צליל דמוי בוסה נובה ומילים בסיסיות, שנכתבו בסגנון זמר הנשמה סם קוק.
ג'ון הרחיב את יצירתו המקורית של מארק, עיבד מחדש את המנגינה ו"[החליף] את המשפטים הלקוניים של מארק במשפטים חיוניים ואופטימיים יותר".
ג'ון היה מרוצה מהשורה המקורית של מארק, "But at night it's a different world", וקבע כי הבית שלפני נקודה זו צריך לבנות מתח לקראת נקודת השיא: "הלכתי על רצף האקורדים המפחיד, המינורי, אקורדים של Hit the Road Jack שלא מזהיר אותך ממה שמגיע בפזמון".
על פי סם ריצ'רדס ממגזין UNCUT, למעט היכן שצוין:
ג'ון סבסטיאן - שירה, גיטרה אקוסטית, אוטו-נבל, קלידים
סטיב בון - גיטרה בס, קלידים
ג'ו באטלר - קולות רקע, תופים
זאל ינובסקי - קולות רקע, גיטרה מובילה, כלי הקשה
ארטי שורק - פסנתר חשמלי וורליצר
סאונדמן לא ידוע - אפקטים קוליים
Summer Gigs 1976 היה סיבוב ההופעות החמישי של להקת הרוק הבריטית קווין, אשר החל בבית המשחקים באדינבורו, אדינבורו, סקוטלנד ב-1 בספטמבר 1976 והסתיים בהייד פארק, לונדון, אנגליה ב-18 באותו חודש, כאשר זה כלל ארבע הופעות בלבד.
סיבוב זה נועד לקדם את אלבומה הרביעי, A Night at the Opera ואלבומה החמישי, A Day at the Races, אשר יצא לאור ב-18 בדצמבר באותה שנה- שלושה חודשים לאחר סיום הסיבוב.
במהלך סיבוב זה, קיימה קווין מופע חינמי בהייד פארק, בו צפו כ-150,000 איש, אך קיימות טענות כי כמות הצופים הייתה גדולה ב-50,000 איש מהכמות המשוערת.
במקור, הופעתה של הלהקה הוקצבה לפרק זמן של שעה בלבד.
בסופו של דבר, אולצה הלהקה לרדת מהבמה לאחר שהחליטה על דעת עצמה להאריך את ההופעה בשליש מהזמן לה הוקצב.
רשימה זו מייצגת את הופעתה של הלהקה בבית המשחקים של אדינבורו, אדינבורו, סקוטלנד ב-1 בספטמבר 1976, וזו אינה מייצגת בהכרח את הופעותיה האחרות של הלהקה שהתקיימו במסגרת סיבוב זה.
+#תאריךעירמדינהמתחם1.1 בספטמבר 1976אדינבורוסקוטלנדבית המשחקים של אדינבורו2.2 בספטמבר 19763.10 בספטמבר 1976קארדיףויילסטירת קארדיף4.18 בספטמבר 1976לונדוןאנגליההייד פארק
פרדי מרקיורי – זמרה, פסנתר, תוף מרים
בריאן מיי – גיטרה, קולות רקע, יוקולילי-בנג'ו
רוג'ר טיילור – תופים, קולות רקע, תוף מרים
ג'ון דיקון – גיטרה בס, משולש, קולות רקע
סאן קורפוריישן (ביפנית: サン電子株式会社 ; באנגלית: Sun Corporation) היא חברה יפנית המתמחה בייצור ציוד אלקטרוניקה ופיתוח משחקי וידאו.
נכון לשנת 2022, מעסיקה החברה כ־1,171 עובדים והמטה הראשי שלה ממוקדם בנגויה, יפן.
משחקי הווידאו של החברה משווקים תחת המותג Sunsoft.
החברה הוקמה בשנת 1971, תחת השם Sun Electronics Corporation ועסקה בעיקר בייצור ציוד אלקטרוניקה.
בשנת 2002, הונפקה החברה בבורסה לניירות ערך בטוקיו.
בשנת 2007, רכשה החברה את סלברייט הישראלית, תמורת סכום שלא פורסם.
החברה החלה לפעול בתחום משחקי הווידאו בשנת 1978, לאחר ששחררה שני משחקי ארקייד הנקראים בלוק צ'אלנג'ר (Block Challenger) ובלוק פרפקט (Block Perfect).
בשנות השמונים, שחררה שלשה משחקי ארקייד נוספים הנקרים ערביאן (Arabian), איקי (Ikki) וקנגורו (Kangaroo).
בחודש ספטמבר 2006, הודיעה החברה על שיתוף פעולה עם נינטנדו בפיתוח קונסולת המשחקים Wii.
בחודש מרץ 2024, שחררה את משחק Ufouria: The Saga 2 לכל קונסולות הדור התשיעי.
"Summer Air" (בעברית: "אוויר קיץ") הוא סינגל של להקת הדאנס ItaloBrothers, שיצא ב-30 בספטמבר 2016 על ידי חברת התקליטים זולנד רקורדס.
הסינגל נכתב על ידי חברי הלהקה, מתיאס מטן, כריסטיאן סנדברג והאנו לוזה, והופק על ידי הלהקה עצמה.
נכון לפברואר 2025, השיר הושמע למעלה מ-314 מיליון פעמים בספוטיפיי, ולמעלה מ-53 מיליון פעמים ביוטיוב.
Supaplex (בעברית: סופפלקס) הוא משחק מחשב שיצא בשנת 1991 ל-DOS ולאמיגה, ומטרתו היא איסוף פריטים המכונים אינפוטרונים והגעה ליציאה.
המשחק מורכב משלבים, כאשר כל שלב בנוי ממשבצות.
על השחקן לנוע על פני המסך בארבעה כיוונים.
בכל שלב מוטל על השחקן לאסוף כמות מסוימת של אינפורטונים.
ברוב השלבים יש לאסוף את כל האינפורטונים בשלב.
(ובחלק מהשלבים, קיימים אינפוטרונים עודפים) לאחר מכן נדרש השחקן להגיע למשבצת היציאה.
המסך מלא במשבצות "אכילות" שמחזיקות מה שנמצא מעליהן, וניתנות לדריסה על ידי השחקן - ואז הן נעלמות.
חלק מהעצמים במשחק מושפעים מכבידה, ויכולים להידרדר וליפול.
נפילה של עצמים כאלה על ראשו של השחקן תגרום למותו, ותאלץ אותו להתחיל את השלב מחדש.
עם זאת, במרבית השלבים, הכבידה אינה משפיעה על השחקן, אלא רק על העצמים הללו.
קיימים שלבים בודדים, ואזורים מסוימים בחלק מהשלבים, בהם קיימת כבידה אשר מפילה גם את השחקן עצמו מטה.
השחקן מסוגל לדחוף אבן (אחת, ולא יותר) ימינה ושמאלה, בתנאי שאין דבר החוסם את התנועה מצדה השני של האבן.
ישנן משבצות שמהוות קיר ואין אפשרות לדחפן או לעבור דרכן.
ישנם יצורים המסתובבים במסך וגורמים למות השחקן אם הם נוגעים בו לדוגמה: יצור כדמות כוכבים מנצנצים, כאשר השחקן נוגע ביצור זה השחקן נפסל.
יצור זה הופך בעצמו לתשעה אינפוטרונים עם נפילת אבן (או אינפוטרון) על ראשם.
יצור אחר, מספרים, לא הופך לכלום כאשר הוא נפגע.
שני סוגי היצורים יוצרים פיצוץ שמשמיד קירות מסוימים, ברדיוס של משבצת אחת לכל כיוון, לרבות אלכסון.
להלן פירוט של הפריטים במשחק:
מורפי (Murphy) - הגיבור של המשחק.
תקליטונים (Utility Disks) - נפיצים, ומחולקים ל-3 קבוצות:
תקליטונים כתומים: מושפעים מכבידה, ומתפוצצים בפגיעתם בקרקע.
תקליטונים אדומים: דיסקטים שהשחקן מסוגל לאסוף, ולהשתמש בהם בשלב מאוחר יותר.
תקליטונים צהובים: ניתנים לדחיפה בדומה לאבנים, אך אינם מושפעים מכבידה.
על מנת לפוצץ אותם, יש ללחוץ על "לוח בקרה" אפור הממוקם במקום אחר בשלב.
בשלבים אחדים מעין מבוכים שבהם יש לסדר דיסקטים צהובים, בהתבסס על עיקרון המשחק "סוקובן".
אינפוטרונים (Infotrons) - הפריטים שיש לאסוף לפני שניתן להגיע ליציאה.
לוח בקרה (Terminal) - נגיעה בו, תפוצץ את הדיסקטים הצהובים.
משטחים ירוקים (Base) - נעלמים כאשר עוברים עליהם.
הם בולמים נפילה של אבנים, אינפוטרונים ותקליטונים, חוסמים מעבר של מספריים וגם חוסמים מעבר של מורפי דרך הפורטים.
יציאה (Exit) - המטרה שאליה יש להגיע לאחר איסוף כל האינפוטרונים.
באג (Bug) - דומה ל-Base הרגיל, למעט העובדה שאחת לכמה זמן מופיעה קשת חשמלית שעלולה להרוג את השחקן במקרה ועוברים עליו.
אלקטרון (Electron) - כוכבים מנצנצים.
הריגתו על ידי אבן או תקליטון, הופכת אותו ל-9 אינפוטרונים.
מספריים (Snik Snak) - אחד מהאויבים שבמשחק.
אבן (Zonk) - אבנים שהשחקן צריך להזהר מנפילתם, ויכול להרוג אויבים באמצעותם.
יציאות (Ports): מורפי יכול לעבור דרכן בתנאי שהן לא חסומות על ידי משהו, יש 3 סוגים: חד כיווני, דו כיווני ורב כיווני.
שבבי זיכרון גישה אקראית: (RAM Chips): ניתנים להריסה על ידי פיצוץ, כדי לעבור.
חומרה (Hardware): לא ניתנים להריסה.
במשחק הסופפלקס ישנם 111 שלבים בדרגות קושי שונות.
את השלבים יש לעבור לפי הסדר, אך ניתן לדלג על עד שלושה שלבים בכל פעם.
המשחק הוא גרסה מורחבת של Boulder Dash והיא שולבה במשחק "Rocks'n'Diamonds".
Sunny (סאני, "שטופת שמש" באנגלית) הוא שיר עליז שכתב בובי הב בעקבות אסון שניחת עליו.
עד כה הוקלטו מאות גרסאות כיסוי לשיר המצליח, שהגיע למקום ה-25 ברשימת "מאה השירים של המאה" של ארגון האמנים BMI.
הב כתב את השיר לאחר שניחת עליו אסון כפול, לאומי ואישי.
ב-23 בנובמבר 1963, למחרת רצח הנשיא קנדי, נהרג אחיו הבכור, הזמר הרולד הב, בקרב סכינים מחוץ למועדון לילה בעיר נאשוויל, טנסי.
הב שתה ויסקי לשוכרה וחשש להירדם.
בהביטו כלפי מעלה ראה לראשונה בחייו את השמיים נצבעים בסגול והחל לחבר את השיר "סאני" על הגיטרה.
על כוונת השיר מספר הב:
השיר אליו מתייחס הב נפתח בשורות "הולך לי בגשם, נרטב כולי / מענה את לבי בניסיון לשכוח / הולך לי בגשם, כה בודד ומדוכדך / רק משום שלבי עוד זוכר אותך".
הוא הוכתב על ידי האנס הבער ג'וני בראג לכייס רוברט ריילי בשנת 1953, לאחר שהעיר לריילי כי "הנה אנו הולכים לנו בגשם, חושבים מה הנערות עושות".
שירו של בראג מהרהר בעצב בעבר, בעוד שהב מנסה להסתכל על מצבו הנוכחי מנקודת מבט עתידית ולמצוא בה נחמה.
כעבור שנים אחדות נקט אהוד מנור גישה דומה בשירו בשנה הבאה, העוסק בכמיהתו לבלות עוד זמן עם אחיו הצעיר יהודה שנפל במלחמת ההתשה.
"סאני" הוקלט בניו יורק והופץ כסינגל בשנת 1966. בעקבות הצלחתו המיידית של השיר הצטרף הב לסיבוב הופעותיה של להקת הביטלס.
גרסאות הכיסוי לשיר לא איחרו לבוא.
עוד באותה שנה הגיעו גרסאותיהם של ג'ורג'י פיים ושל שר לטבלת מצעד הפזמונים הבריטי.
בין המבצעים הידועים של השיר נמנים ג'יימס בראון, אלה פיצג'רלד, ג'ימי סמית, לס מק'קאן, פרנק סינטרה עם דיוק אלינגטון, מרווין גיי, פט מרטינו עם ג'ון סקופילד, סטנלי ג'ורדן, אלקטריק פלאג, ארבע העונות, באדי ריצ'רד, וילסון פיקט, ג'וני מת'יס, מינה, חוזה פליסיאנו ודאסטי ספרינגפילד.
בשנת 1976 ביצעה להקת בוני אם את השיר בסגנון דיסקו שזכה לתהילה.
דגימה מביצוע זה שימשה את להקת בוגי פימפס ליצירת להיטה "סאני" משנת 2004. הב עצמו ביצע את שירו בסגנון דיסקו בשנת 1976 וזכה להצלחה מסוימת במצעד הרית'ם אנד בלוז השנתי.
ב-1967 הקליט רן אלירן גרסה עברית לשיר בשם "בּוֹאי", למילים שהוא כתב.
להקת הבנות הישראלית בנות יעקב הקליטה ב־1996 את השיר במילים עבריות בשם "סמי", ללא זיקה למילים המקוריות.
את המילים העבריות כתב ערן איזנהנדלר.
Super Light הוא אלבום האולפן השני מאת להקת הרוק הישראלית איזבו, אשר יצא לאור ב-3 ביולי 2008 בחברת התקליטים לייבלה.
בעקבות יציאת האלבום, יצאה הלהקה למסע הופעות, שבמסגרתו הופיעה בפסטיבלים גדולים באירופה, כגון Sziget Festival בבודפשט ו-TFF.Rudolstadt ב-Rudolstadt שבגרמניה.
כל השירים נכתבו והולחנו על ידי רן שם טוב.
רן שם טוב: גיטרה, שירה, הפקה
Sunshine of Your Love (בתרגום חופשי: זריחת אהבתך) הוא להיטם של להקת קרים, שיצא באלבומם Disraeli Gears.
השיר הוא השיר הנמכר ביותר של הלהקה והן של חברת אטלנטיק רקורדס בתקופה שבה עבדה עם הלהקה.
השיר ידוע בריף הגיטרה/בס שלו, ובסולו הגיטרה של אריק קלפטון.
השיר נכתב על ידי פיט בראון, ג'ק ברוס ואריק קלפטון, שהמשיך לבצע אותו לאחר פירוק הלהקה.
ב-2004 השיר נבחר למקום ה-65 ברשימת 500 השירים הגדולים בכל הזמנים על ידי המגזין רולינג סטון.
ב-2009 השיר נבחר למקום ה-44 ברשימת שירי ההארד רוק הטובים ביותר בכל הזמנים על ידי ערוץ הטלוויזיה האמריקני VH1.
ג'ק ברוס - שירה וגיטרה בס.
אריק קלפטון - שירה וגיטרות.
להקת הצ'רצ'ילים ביצעה גרסת כיסוי לשיר אשר הופיעה באלבומה "Churchill's Live".
SuperHeavy הייתה סופרגרופ מלוס אנג'לס, שהוקמה ב-2011 והתפרקה באותה שנה.
בלהקה היו חברים מיק ג'אגר, דייב סטיוארט, ג'וס סטון, א.ר.
עד מאי 2011 שמרו חברי ההרכב בסוד את עצם קיום הלהקה..
הלהקה החלה להקליט את אלבום הבכורה שלה, SuperHeavy, בתחילת 2009 בלוס אנג'לס.
הם הקליטו כ-35 שעות של מוזיקה, כאשר חלק מהשירים היו באורך של למעלה משעה, לפני שקוצרו.
סינגל הבכורה של הלהקה, Mircale Worker, יצא ב-6 ביולי 2011 וזכה בעיקר לביקורות חיוביות.
הקליפ שלו צולם באולפני סרטי פרמאונט ומשתתפים בו כל חברי הסופרגרופ.
הסינגל השני, בו שר ג'אגר בסנסקריט, נקרא Satyameva Jayathe (בעברית: האמת לבדה תנצח) והוא למעשה ביצוע מחודש להמנון הלאומי ההודי, יצא ב-9 באוגוסט 2011. בספטמבר 2011 יצא לאור האלבום.
Sunday Morning (בעברית: בוקר יום ראשון) הוא הסינגל הרביעי מתוך אלבום הבכורה של להקת הפופ רוק האמריקאית מארון 5.
SuperGamer היא הפצת לינוקס תואמת לפלטפורמת x86, אשר התבססה במקור על הפצת PCLinuxOS, וכיום היא מבוססת על הפצת VectorLinux.
ההפצה מתמקדת בנושא התאמה למשחקים, ומיועדת לרוץ ישירות מתוך תקליטור אתחול.
ההפצה זמינה במגוון מצבים, ובגרסתה האחרונה - SuperGamer Supreme 2.5 זמינה במשקל 7.9 ג'יגה בייט מתוך קובץ ISO.
ניתן אף להוריד גרסאות ישנות יותר בעלות משקל נמוך יותר.
בהפצה כלולים באופן מובנה משחקים רבים מבוססי קוד פתוח.
Super Bass (בעברית: סופר באס) הוא שיר של הזמרת הטרינידדית ניקי מינאז'.
השיר יצא לאור ב-5 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום.
השיר דורג במקום השלישי במצעד הסינגלים האמריקאי, בילבורד הוט 100, וזכה לתואר יהלום (פלטינה ×10) מטעם איגוד תעשיית ההקלטות האמריקאי (RIAA), לאחר שמכר למעלה מעשרה מיליון עותקים בארצות הברית.
זהו השיר הראשון של ראפרית למכור למעלה מעשרה מיליון עותקים בארצות הברית והשיר הראשון של אישה שחורה לקבל את התואר יהלום מאיגוד RIAA.
השיר נכלל במשחק Just Dance 4. בשנת 2011 היה מועמד השיר לפרס "הקליפ הנשי הטוב ביותר" ולפרס קליפ ההיפ הופ של השנה בטקס פרסי הווידאו-קליפים של MTV שבו זכה.
זו הייתה הזכייה הראשונה מתוך שלוש זכיות של מינאז' בקטגוריה.
השיר נכלל ברשימת 500 השירים הטובים ביותר של מגזין הרולינג סטון.
ארגוןרשימהמיקוםמקורבילבורד500 שירי הפופ הטובים ביותר בכל הזמנים13
Super Colossal ("סופר קולוסאלי") הוא אלבום האולפן האחד עשר של גיטריסט הרוק אינסטרומנטלי ג'ו סטריאני, שיצא לאור ב-14 במרץ 2006.
ג'ף קמפיטלי - תופים וכלי הקשה (מלבד רצועות 6-9)
סיימון פיליפס - תופים (רצועות 6-9)
"'Sunday Mornin" (בעברית: "בוקר יום ראשון") הוא שיר באנגלית שכתבה (מילים ולחן) היוצרת והזמרת האמריקאית מרגו גוריאן.
השיר התפרסם לראשונה ב-1967 על ידי הלהקה האמריקאית "Spanky and Our Gang", והגיע בתחילת 1968 למקום ה-30 בדירוג הבילבורד הוט 100. השיר זכה לביצועים רבים, בהם גם של גוריאן עצמה ב-1968.
השיר בגרסתו העברית, שנקראה "בוא הביתה", למילים של אבי קורן ועיבוד מוזיקלי של אלכס וייס, זכה להצלחה גדולה בישראל בביצועה של שולה חן, כשנכלל בסוף 1969 בתקליטה אריך הנגן "שלכם, שולה חן".
להקת "Spanky and Our Gang" הייתה להקת פולק רוק שפעלה בארצות הברית בשנות ה-60. היא הונהגה על ידי הזמרת המובילה בלהקה, איליין (ספנקי) מקפרלנד, ובלטה בהרמוניות הקוליות בשיריה.
השיר הוא שיר אהבה שליו הנפתח במילים:
מרגו גוריאן ביצעה אותו בתקליטה אריך הנגן "Take a Picture" ובצד ב' בתקליטון שלה שצד א' בו היה סינגל בשם "Spanky and Our Gang", שיר שכתבה כהקדשה ללהקה שפרסמה את להיטה.
תקליטה זכה לשבחי הביקורת, אך עקב סירובה של גוריאן להופיע ולציית לתכתיבי חברת התקליטים (Bell Records), ביטלה זו את החוזה של הזמרת ובכך הגיעה לסיומה, למעשה, הקריירה של גוריאן כזמרת.
זמן לא רב לאחר יציאת גרסת המקור של מחברת השיר יצא השיר לאור בישראל בביצועה של שולה חן בשם "בוא הביתה", ונעשה תוך זמן קצר פופולרי.
השיר היה הרצועה הפותחת בתקליט אריך הנגן "שלכם, שולה חן", שהיה תקליט הבכורה של שולה חן לאחר שחרורה מלהקת הנח"ל, שבה הייתה סולנית בולטת.
המילים בגרסה העברית נכתבו על ידי אבי קורן, שהיה נשוי לשולה חן.
מילות השיר הן קריאה של אישה לבן זוגה לשוב הביתה, ייתכן שלאחר מריבה.
השיר בלט בעיבוד המוזיקלי העשיר שלו שנעשה על ידי המעבד המוזיקלי אלכס וייס, שעיבד את כל התקליט.
במיוחד בולטת פתיחת השיר - קטע אינסטרומנטלי שאורכו מעל חצי דקה ובולטים בו כלי הקשת שאליהם מצטרפת גיטרה בס ובהמשך תופים, לקראת תחילת השירה הנפתחת בקריאה "בוא הביתה".
הליווי המוזיקלי בשיר ובתקליט כולו בוצע על ידי תזמורת אולפן ההקלטות של סי בי אס ישראל.
בין קולות הליווי הגבריים ניתן לשמוע את קולותיהם של חבריה של חן ללהקת הנח"ל: שלום חנוך וחנן יובל.
השיר זכה לפרסום מחודש אחרי כ-40 שנה בעת שחברת "תנובה" החלה להשתמש בו כרקע מוזיקלי לפרסומות טלוויזיה עבור גבינת קוטג'.
המילים "בוא הביתה" נתפסות בפרסומת כקריאה רגשית לשוב אל הבית המשפחתי החם, המוכר והאהוב.
סימפול של הפתיח של השיר מופיע ברצועה הראשונה של אלבום הקונספט של להקת טיפקס, "דיסקו מנאייק" שהופיע ב-1999. הרצועה הקצרה, שאורכה דקה אחת, נקראת "מתנ"ס הקסמים", ועל רקע הביצוע המקורי של השיר מתאר בקצרה הילד אליעד נחום את המציאות הקשה המתוארת בהמשך האלבום כסוג של מופע קסמים.
מ-16 בנובמבר 2023, במהלך מלחמת חרבות ברזל, החלו תחנות הרדיו גלגלצ, גלי צה"ל, eco99fm ורדיוס 100fm להשמיע את השיר בכל יום בשעה 17:00 למען החזרת החטופים ממתקפת הפתע על ישראל.
בעקבות זאת, הגיע השיר למקום ה-17 במצעד השבועי של מדיה פורסט.
ב-7 ביולי 2024 החליטו גלגלצ להמשיך במסורת לבדם, והחלו לנגן בשעה זו בכל יום את השיר "תחזור" של הפרויקט של עידן רייכל ורוני דלומי.
Super Collider הוא אלבום האולפן ה-14 של להקת ההבי מטאל האמריקאית, מגאדת'.
האלבום יצא לאור ב-4 ביוני 2013, וזהו אלבומה הראשון של הלהקה שיצא על ידי חברת התקליטים של מנהיג הלהקה, דייב מאסטיין, Tradecraft, לאחר שנפרדו דרכי הלהקה עם חברת Roadrunner Records.
ב-23 באפריל 2013, שיר הנושא יצא בiTunes, כסינגל היחיד של האלבום.
באלבום מתארח גם סולן להקות המטאל דיסטרבד ו-Device, דייוויד דריימן.
האלבום הגיע למקום השישי בטבלת הבילבורד 200, מה שהופך אותו לאלבום שהגיע למקום הכי גבוה מאז האלבום Youthanasia משנת 1994. נכון למרץ 2014, האלבום נמכר ב-80,000 עותקים בארצות הברית בלבד.
האלבום קיבל ביקורות שליליות מצד המעריצים והמבקרים, כשהבולט שבהם הוא אתר Metacritic שנתן לאלבום ציון 41/100.
האלבום כולל גרסת כיסוי לשיר Cold Sweet של להקת ההארד רוק Thin Lizzy, הקאבר הראשון של הלהקה מאז גרסת הכיסוי לשירם של הסקס פיסטולס, "", באלבום So Far, So Good...
על השם הסביר מאסטיין באתר הישראלי "מטאליסט":
כל השירים נכתבו והולחנו על ידי דייב מאסטיין אלא אם כן צוין אחרת.
דייב מאסטיין - זמר, גיטרה מובילה, מלווה, אקוסטית וגיטרת סלייד
דייוויד אלפסון - גיטרת בס, קול מלווה
שון דרובר - תופים, קול מלווה
כריס ברודריק - גיטרה מובילה, מלווה, אקוסטית, קול מלווה
דייוויד דריימן - קול מלווה ב"Dance in the Rain"
Sunday 8PM הוא אלבומה השני של להקת Faithless שיצא בספטמבר 1998. באלבום הופיע השיר "God is a D.J", אחד מלהיטיה הגדולים של הלהקה שאף הפך להיות מטבע לשון וסמל של סצנת המועדונים שפרחה בשנות התשעים.
האלבום הגיע למקום העשירי במצעד הבריטי.
באלבום מתארחים מספר זמרים - השיר "Why go?" שיצא כסינגל נתכב בשיתוף עם בוי ג'ורג' שאף תרם את קולו.
הזמרות דיידו ופאולין טיילור, שהתארחו גם באלבום Reverence, השתתפו בשני שירים כל אחת.
באוקטובר 1999 יצא האלבום במהדורה מחודשת שכללה דיסק נוסף עם רמיקסים לשירי האלבום שנקרא "Saturday 3AM".
בעטיפת האלבום מופיע צילום של חזית תיאטרון בלובירד בדנוור, קולורדו.
"Sunny Afternoon" (בעברית: "אחר הצהריים שמשי") הוא שיר שנכתב על ידי ריי דייוויס ובוצע במקור על ידי להקת הקינקס.
השיר הופיע מאוחר יותר באלבום Face to Face וכן כשיר הנושא באלבום האוסף שלהם ב-1967. בדומה לשיר "Taxman" של הביטלס, השיר מתייחס למס הפרוגרסיבי של ממשלת הלייבור הבריטית בראשות הרולד וילסון.
"Sunny Afternoon" נכתב לראשונה על ידי ריי דייוויס כאשר הוא היה חולה בביתו.
דייוויס אמר על מילות השיר "הדרך היחידה שיכולתי לתאר את מה שהרגשתי הייתה באמצעות אריסטוקרט שירד מגדולתו שעשה את עושרו מכסף ישן בניגוד לעושר שאני יצרתי לעצמי." על מנת למנוע מהמאזינים להזדהות עם גיבור השיר, אמר דייוויס "הפכתי אותו לנבל שנלחם בחברתו אחרי לילה של שכרות ואכזריות."
השיר שוחרר כסינגל ב-3 ביוני 1966 ונכנס למקום הראשון מצעד הסינגלים הבריטי ב-7 ביולי 1966 ונותר שם במשך שבועיים.
השיר גם נכנס למקום הראשון באירלנד ב-14 ביולי 1966. בארצות הברית, הוא נכנס למקום 14 בבילבורד הוט 100 בסתיו 1966. הקליפ של השיר הוא בהשתתפות הלהקה בסביבה קרה ומשולגת.